Når der er noget mennesker ikke forstår, så bliver der digtet historier og fortællinger for at det vi ikke forstår skal give mening. Vi er utroligt dårlige til ikke at kunne forstå. Og hvis vi ikke forstår det, så skaber vi en teori om, hvorfor tingene er som de er for at kunne give det en forklaring og for at vi bedre kan forstå det uforklarlige. Forskellen er at nogen vælger at læne sig op ad videnskaben, som konstant tager fejl, men vælger at lære af det og bliver klogere på emner man tidligere ikke forstod, men nu har en bedre forståelse af. Så er der andre som hellere vil bruge deres begrænsede hjernekapacitet til, at tro på noget som er enkelt, let forståeligt og ikke nær som komplekst. I sidstnævnte grupper ligger de folk som er bange for en Corona vaccination og tror det er bedre, at tage ormekur til heste end at stole på videnskaben, som har reddet utallige menneskeliv de seneste 100 år.  Millioner af mennesker har også en idé om, at der en mand som er overalt der ser alt hvad vi laver og gør allesammen, som har sat en række regler og love op som blindt skal følges, ellers vil man brænde op i evighed i stedet for at ende i evig lykke, til trods for at ingen nogensinde har set, hørt eller fysisk(!) mærket denne omtalte omnipotente skikkelse.. Når noget er svært at forstå, så opdigter mennesket forklaringer på, hvorfor tingene hænger sammen som de gør.